क्रिस एव्हान्स

क्रिस्टोफर रॉबर्ट एव्हान्स (१३ जून १९८१) हा एक अमेरिकन अभिनेता आहे. त्याने २००० मध्ये अपोजिट सेक्स या दूरदर्शन मालिकेतून आपल्या कारकिर्दीची सुरुवात केली. नॉट अदर टीन मूव्ही (२००१) सारख्या अनेक किशोरवयीन चित्रपटांमध्ये काम करून त्याने फँटास्टिक फोर (२००५) आणि फॅन्टास्टिक फोर: राइज ऑफ द सिल्व्हर सर्फर (२००७) मधील मार्वल कॉमिक्स पात्र द ह्यूमन टॉर्च  च्या चित्रणासाठी लक्ष वेधले. इव्हान्सने कॉमिक बुक्स आणि ग्राफिक कादंबऱ्यांच्या चित्रपट रूपांतरांमध्ये पुढील भूमिका केल्या: TMNT (२००७), स्कॉट पिलग्रिम व्हर्सेस द वर्ल्ड (२०१०), आणि स्नोपिर्सरर (२०१३).

कॅप्टन अमेरिका : द फर्स्ट अ‍ॅव्हेंजर (२०११) ते अ‍ॅव्हेंजर्स: एंडगेम (२०१९) पर्यंत विविध मार्वल सिनेमॅटिक युनिव्हर्स चित्रपटांमधील कॅप्टन अमेरिकाच्या भूमिकेने त्याला व्यापक मान्यता मिळाली. या भूमिकेने त्याला जगातील सर्वाधिक कमाई करणाऱ्या अभिनेत्यांपैकी एक बनवले.  याव्यतिरिक्त इव्हान्सने नाटक चित्रपट गिफ्टेड (२०१७), रहस्य चित्रपट नाइव्हज आउट (२०१९), दूरदर्शन मालिका डिफेंडिंग जेकब (२०२०), आणि अॅक्शन चित्रपट द ग्रे मॅन (२०२२) मध्ये काम केले आहे. 

ख्रिसने २०१४ मध्ये रोमँटिक नाटक बिफोर वी गो द्वारे दिग्दर्शनात पदार्पण केले‌, याची त्याने निर्मिती केली आणि त्यात अभिनयही केला. २०१८ मध्ये लॉबी हिरो या नाटकाच्या पुनरुज्जीवनातून ब्रॉडवे पदार्पण केले, ज्याने त्याला ड्रामा लीग पुरस्काराचे नामांकन मिळवून दिले. 

 संदर्भ 

वर्ग:इंग्लिश चित्रपट अभिनेते
वर्ग:इ.स. १९८१ मधील जन्म
वर्ग:पुरुष चरित्रलेख